Südafrica

El Südafrica a l'è un paes de l'Africa meridiunala. A l'è tacaa a la Namibia, al Botswana, al Zimbabwe, al Muzambich, al Eswatini e al Lesotho e 'l a bagnen l'Ucean Atlantich e l'Ucean Indian. Al gh'ha trì capitaj: Pretoria, Bloemfontein e Cità del Cap. Al gh'ha una süperfiss de 1.221.037 km² e una pupulaziun de pressapoch 48 miliun d'abitant. Storia muderna In del secul XVII a hinn rivaa in Südàfrica culon ulandes, i Buer. In del secul XIX a hinn rivaa anca i ingles, che hann tacaa a ucüpaa el tòch de süd del paes. In di agn 1880-1881 e 1899-1902 a hinn staa cumbatüü dò guer intra i Ingles e i Buer, e a la fin i ingles hann ucüpaa tüt el paes. In del 1910 a l'è stada fundada l'Üniun Südafricana, che l'era un dominion del Regn Ünì. In del 1948 el Partii Naziunal (National Party) l'ha vingiüü i eleziun e l'ha tacaa cunt el sistema de Apartheid. El Südafrica al s'è pruclamaa una repübliga in del 1961 e a l'è sürtii del Commonwealth. In quij agn chì i Naziun Ünii aveven vutaa un bel poo sanziun cuntra el guern südafrican. Dopu d'una lota lunga, sota la guida del Nelson Mandela, in del 1994 a l'è finii el sistema de Apartheid. Lenguv e nom El Südafrica al gh'ha 11 lenguv ufiziaj e 11 nom ufiziaj: Afrikaans: Republiek van Suid-Afrika Ingles: Republic of South Africa Ndebele: IRiphabliki yeSewula Afrika Xhosa: IRiphabliki yaseMzantsi Afrika Zulu: IRiphabliki yaseNingizimu Afrika Sotho setentriunal: Rephaboliki ya Afrika-Borwa Sotho meridiunal: Rephaboliki ya Afrika Borwa Tswana: Rephaboliki ya Aforika Borwa Swati: IRiphabhulikhi yeNingizimu Afrika Venda: Riphabuḽiki ya Afurika Tshipembe Tsonga: Riphabliki ra Afrika Dzonga Urganizaziun pulitiga El Südafrica a l'è una repübliga. El president a l'è el Cyril Ramaphosa (del 2018).